PATVIRTINTA

                                                                                      Marijampolės vaikų lopšelio-darželio „Rūta“

                                                                                      direktoriaus  2016 m. birželio 30 d.

                                                                                      įsakymu Nr. V-64

**MARIJAMPOLĖS VAIKŲ LOPŠELIO-DARŽELIO „RŪTA“ KORUPCIJOS PREVENCIJOS IR KONTROLĖS PROGRAMA**

**I. BENDROSIOS NUOSTATOS**

1. Marijampolės savivaldybės vaikų lopšelio-darželio „Rūta“ korupcijos prevencijos 2016-2018 metų programa (toliau - Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“, Savivaldybės korupcijos prevencijos programos rengimo rekomendacijomis, patvirtintomis Lietuvos Respublikos specialiųjų tyrimų tarnybos direktoriaus 2014 m. birželio 5 d. įsakymu Nr. 2-185 „Dėl Savivaldybės korupcijos prevencijos programos rengimo rekomendacijų patvirtinimo“ ir Marijampolės savivaldybės korupcijos prevencijos 2015-2016 metų programa, patvirtinta Marijampolės savivaldybės tarybos 2015 m. kovo 30 d. sprendimu Nr. 1-115 " Dėl Marijampolės savivaldybės korupcijos prevencijos 2015-2016 metų programos patvirtinimo". Programa yra skirta korupcijos prevencijai ir sisteminės korupcijos pasireiškimo galimybėms mažinti Marijampolės vaikų lopšelyje-darželyje „Rūta“ (toliau Lopšelis -darželis).

 2. Šioje Programoje numatytos priemonės yra Lietuvos Respublikos nacionalinės kovos su korupcija programos dalis. Jos turi būti nuosekliai siejamos su socialinių problemų sprendimu Marijampolės vaikų lopšelyje-darželyje „Rūta“ darbuotojų ir šeimų  apsauga nuo esamų ir atsirandančių korupcijos šaltinių.

3. Programa  grindžiama korupcijos prevencija, Marijampolės vaikų lopšelio-darželio „Rūta“  ir darbuotojų ir šeimų antikorupciniu švietimu, siekiant kompleksiškai šalinti šio neigiamo socialinio reiškinio priežastis ir sąlygas.

 4. Korupcijos prevencija – korupcijos priežasčių, sąlygų atskleidimas ir šalinimas sudarant ir įgyvendinant atitinkamų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

5. Programa siekiama paskatinti visuomenę aktyviai reikšti nepakantumą korupcijai, bendruomenės paramą įgyvendinant numatytas korupcijos prevencijos priemones, glaudų Savivaldybės bendradarbiavimą su miesto švietimo įstaigomis ir kitomis organizacijomis, kitais asmenimis, ginant prigimtines ir kitas bendras žmogaus teises ir laisves.

**II. MARIJAMPOLĖS VAIKŲ LOPŠELIO-DARŽELIO „RŪTA“  VEIKLOS SITUACIJOS ANALIZĖ ANTIKORUPCINIU POŽIŪRIU**

6. Galima išskirti tokias bendrąsias korupcijos prielaidas: teisines, institucines ir visuomenės pilietiškumo stokos.

7. Marijampolės vaikų lopšelio-darželio ,,Rūta“ internetiniame tinklalapyje skelbiama planuojamų metinių pirkimų suvestinė, supaprastintų viešųjų pirkimų taisyklės, finansinės ataskaitos. Įstaigos taryba kasmet informuojama apie metinį biudžetą, dalyvauja, planuojant lopšelio-darželio biudžeto poreikį, sprendžiant lėšų taupymo klausimus.

8. Direktorius kasmet atsiskaito už ūkinę - finansinę veiklą Įstaigos tarybai ir mokytojų tarybai.

9. Marijampolės vaikų lopšelio-darželio ,,Rūta“ veiklos ataskaitos kasmet pateikiamos mokytojų tarybai, Įstaigos tarybai ir Marijampolės savivaldybės tarybai. Tokia pat tvarka atsiskaitoma ir už paramos lėšų, lėšų, skirtų ugdytinių pažintinei veiklai ir specialiųjų programų lėšų panaudojimą.

10. Marijampolės vaikų lopšelyje-darželyje „Rūta“ korupcija galima šiose veiklos srityse:

10.1. formuojant darbuotojų  personalą;

10.2. organizuojant ir vykdant viešųjų pirkimų procedūras;

10.3. priimant vaikus į ugdymo instituciją.

**III.  TIKSLAI IR UŽDAVINIAI**

11. Tikslai:

11.1. šalinti prielaidas, sudarančias sąlygas korupcijai atsirasti Marijampolės vaikų lopšelyje-darželyje „Rūta“;

11.2. sukurti ir įgyvendinti veiksmingą ilgalaikių antikorupcinių priemonių sistemą, skatinančią plėtoti ryšius tarp Marijampolės vaikų lopšelio-darželio „Rūta“ administracijos, darbuotojų, šeimų, šalinti prielaidas pasinaudoti tarnybine padėtimi;

11.3. plėtoti antikorupcinę kultūrą, siekiant padidinti visuomenės pasitikėjimą ugdymo institucija.

12. Uždaviniai:

12.1. užtikrinti veiksmingą ir kryptingą ilgalaikių korupcijos prevencijos priemonių įgyvendinimą;

12.2. nustatyti veiklos sritis, kuriose yra didelė korupcijos pasireiškimo tikimybė;

12.3. antikorupciniu požiūriu vertinti Marijampolės vaikų lopšelio-darželio „Rūta“ įsakymus, sprendimus;

12.4. įtraukti į korupcijos prevenciją bendruomenę, ugdyti bendruomenės narių pilietinį sąmoningumą ir nepakantumą korupcijai;

12.5. viešai skelbti informaciją apie antikorupcinius veiksmus ir jų rezultatus;

**IV. PROGRAMOS TIKSLŲ IR UŽDAVINIŲ VERTINIMO KRITERIJAI**

13. Programos tikslų ir uždavinių vertinimo kriterijai nustatomi vadovaujantis kiekybės ir kokybės rodikliais:

13.1. korupcijos pasireiškimo tikimybės nustatymu Marijampolės vaikų lopšelyje-darželyje „Rūta“;

13.2. įvykdytų ir neįvykdytų Programos įgyvendinimo priemonių skaičiumi;

13.3. didėjančiu nepakantumu korupcijai, t.y. anonimiškų ir oficialių pranešimų apie galimus korupcinio pobūdžio nusikaltimus skaičiaus didėjimu;

13.4. skundų, pateiktų vadovui, aukštesnėms institucijoms, skaičiaus mažėjimu;

 **V. ADMINISTRAVIMAS**

 14. Už antikorupcinius veiksmus, kontrolę, metodinės pagalbos teikimą korupcijos prevencijos srityje pagal kompetenciją atsako Marijampolės vaikų lopšelio-darželio „Rūta“ direktorius, direktoriaus pavaduotojas ugdymui, ūkio dalies vedėjas, sekretorius, specialistas, sandėlininkas, bendrosios praktikos slaugytojas, auklėtojai, logopedas, priešmokyklinio ugdymo pedagogai, kiti įstaigos darbuotojai, Įstaigos Taryba.

 15. Įgaliotas asmuo vykdo korupcijos prevenciją ir jos kontrolę yra atsakingas už  korupcijos prevencijos įgyvendinimą Marijampolės vaikų lopšelyje-darželyje „Rūta“, teikia pasiūlymus įstaigos vadovui ir kitiems atsakingiems asmenims, dėl įsakymų, sprendimų antikorupcinio vertinimo  ir tobulinimo.

 16. Įgaliotas asmuo atsakingas už korupcijos priežasčių Marijampolės vaikų lopšelyje-darželyje „Rūta“ atskleidimą ir jų šalinimą, tinkamą ir veiksmingą korupcijos prevencijos organizavimą,  priežiūrą ir kontrolę.

18. Pagrindiniu Programos įgyvendinimo rodikliu laikytina bendruomenės parama antikorupcinėms iniciatyvoms. Marijampolės vaikų lopšelio-darželio „Rūta“ darbuotojai savo darbe vadovaujasi Etikos normomis.

19. Atsižvelgiant į kompetentingų institucijų bei asmenų išvadas ir rekomendacijas, metinę kitą reikšmingą informaciją, priemonių planas gali būti peržiūrimas iki einamųjų metų  pabaigos.

20. Įgaliotas asmuo atsakingas už korupcijos prevenciją ir jos kontrolę, kartą per metus, pateikia Marijampolės vaikų lopšelio-darželio „Rūta“ direktoriui ataskaitą apie Korupcijos prevencijos įgyvendinimo priemonių plano vykdymą.

 **VI. BAIGIAMOSIOS NUOSTATOS**

21. Programa parengta 3 (trijų) metų laikotarpiui.

22. Programa įgyvendinama pagal Programos įgyvendinimo priemonių planą.

23. Už konkrečių Programos priemonių įgyvendinimą atsako priemonių plane nurodyti vykdytojai.

Ši Programa bus skelbiama interneto Marijampolės vaikų lopšelio-darželio „Rūta“ svetainėje [rutald.lt](http://ldruta.lt).

 PATVIRTINTA

                                                                                        Marijampolės vaikų lopšelio-darželio „Rųta“

                                                                          direktoriaus  2016 m. birželio 30 d.

                                                       įsakymu Nr. V-64

**MARIJAMPOLĖS VAIKŲ LOPŠELIO-DARŽELIO „RŪTA“  KORUPCIJOS PREVENCIJOS TVARKOS APRAŠAS**

**I. BENDROSIOS NUOSTATOS**

1. Marijampolės vaikų lopšelio-darželio „Rųta“ (toliau – lopšelis-darželis) korupcijos prevencijos tvarkos aprašas (toliau – aprašas) reglamentuoja korupcijos prevencijos priemones, korupcijos prevencijos proceso organizavimą, korupcijos prevencijos priemonių įgyvendinimo koordinavimą bei kontrolę.

2. Apraše vartojama sąvoka:

korupcijos pasireiškimo tikimybė – prielaida, kad lopšelyje-darželyje, įgyvendinant jai nustatytus uždavinius, gali kilti pavojus pasireikšti korupcijai padarant korupcinio pobūdžio nusikalstamas ir kitas su korupcija susijusias veikas.

**II. KORUPCIJOS PREVENCIJOS PRIEMONĖS**

3. Lopšelio-darželio korupcijos prevencijos priemonės yra šios:

3.1. veiklos sričių, kuriose yra didelė korupcijos pasireiškimo tikimybė, nustatymas, analizė ir vertinimas;

3.2. korupcijos prevencijos programos ir jos įgyvendinimo priemonių plano sudarymas, vykdymo koordinavimas ir kontrolė;

3.3. informacijos apie asmenis, įgaliotus vykdyti korupcijos prevenciją ir jos kontrolę;

3.4. visuomenės informavimas.

**III. KORUPCIJOS PREVENCIJOS PROCESO ORGANIZAVIMAS**

4. Lopšelyje-darželyje asmenys, įgalioti vykdyti korupcijos prevenciją ir jos kontrolę, koordinuoja ir kontroliuoja korupcijos prevencijos priemonių įgyvendinimą lopšelyje-darželyje.

**IV. VEIKLOS SRIČIŲ, KURIOSE YRA DIDELĖ KORUPCIJOS PASIREIŠKIMO TIKIMYBĖ, ANALIZĖ IR VERTINIMAS**

5. Siekiant užtikrinti efektyvią korupcijos prevenciją, lopšelyje-darželyje atliekama veiklos sričių, kuriose yra didelė korupcijos pasireiškimo tikimybė, analizė ir vertinimas:

5.1.viešųjų pirkimų organizavimas lopšelyje-darželyje;

5.2. lopšelio-darželio biudžeto naudojimas;

5.3. vaikų priėmimo į lopšelį-darželį organizavimas;

5.4. darbuotojų  personalo formavimas.

6. Lopšelio-darželio asmenys, įgalioti vykdyti korupcijos prevenciją ir jos kontrolę, pateikia direktoriui siūlymus ir, vadovaudamiesi korupcijos pasireiškimo tikimybės nustatymo kriterijais, parengia priemonių planą veiklos sritims atlikti analizę ir įvertinti  iki einamųjų metų pabaigos.

7. Veiklos sričių, kuriose egzistuoja tikimybė korupcijos apraiškoms priemonių planas pristatomas lopšelio-darželio tarybai. Lopšelio-darželio tarybai pritarus, rekomenduojamos veiklos sritys gali būti įtrauktos į priemonių planą.

8. Veiklos analizė ir vertinimas atliekami kiekvienų metų IV ketvirtį.

9. Veiklos analizę ir vertinimą lopšelyje-darželyje atlieka asmenys,  įgalioti vykdyti korupcijos prevenciją ir jos kontrolę.

10. Įgalioti asmenys pateikia lopšelio-darželio veiklos sričių, kuriose egzistuoja didelė korupcijos pasireiškimo tikimybė, nustatymo ir vertinimo aprašymus lopšelio-darželio direktoriui, kuris ne vėliau kaip per mėnesį priima sprendimus dėl pateiktos informacijos bei siūlymų įgyvendinimo.

11. Lopšelio-darželio direktorius išvadas apie veiklos sritis, kuriose egzistuoja didelė korupcijos pasireiškimo tikimybė, pateikia lopšelio-darželio tarybai.

**V. ANTIKORUPCIJOS PREVENCIJOS  PROGRAMOS, JOS ĮGYVENDINIMO PRIEMONIŲ PLANO SUDARYMAS, VYKDYMO KOORDINAVIMAS IR KONTROLĖ**

12. Korupcijos prevencijos Programos priemonių planus tvirtina  lopšelio-darželio direktorius, suderinus su lopšelio-darželio taryba.

13. Korupcijos prevencijos Programos priemonių vykdytojai kiekvienais metais iki rugsėjo 1 dienos pateikia analizę už Programos priemonių įgyvendinimo organizavimą ir kontrolę atsakingiems asmenims.

14. Lopšelio-darželio asmenys, įgalioti vykdyti korupcijos prevenciją ir jos kontrolę,  apibendrina informaciją apie priemonių įgyvendinimą ir  kiekvienais metais iki rugsėjo 1 d. teikia išvadas lopšelio-darželio Tarybai.

15.  Korupcijos prevencijos programos priemonių planas ir analizė skelbiami lopšelio-darželio  tinklapyje [www.rutald.lt](http://www.rutald.lt);

**VI. INFORMACIJA APIE ASMENIS, ĮGALIOTUS VYKDYTI KORUPCIJOS PREVENCIJOS PROGRAMĄ**

16. Informaciją apie asmenis įgaliotus vykdyti korupcijos prevencijos programą ir jos priemones, teikia Korupcijos prevencijos įstatymo 9 straipsnyje nurodytais pagrindais.

**VII. BAIGIAMOSIOS NUOSTATOS**

17. Šio aprašo nuostatas įgyvendina lopšelio-darželio darbuotojai;

18. Šio aprašo nuostatų įgyvendinimą koordinuoja ir kontroliuoja lopšelio-darželio direktorius.